  Виталий Пронин А. ПервухинУдмуртиысь Дзюдоя федерациен туэысен кивалтыны оскемын Удмурт Республикая югдурез утёнъя министрлы Александр Первухинлы. Тыршемезлэн емышъёсыз шӧдӥсько ини.Шаерамы Дзюдоя федерация вазенгес кылдытэмын вал, куд-ог спортсменъёс Россиысь ӵошатсконъёсын но вормонъёс басьтылӥзы, нош берло аръёсы шаерысьтымы дзюдоистъёс бездытгес адскизы. Ачиз министр Александр Первухин кивалтон борды басьтӥськем бере, кылем арын, Удмуртиын радъямын вал Приволжск улосысь дзюдоез яратӥсьёслэн ӵошатсконзы, нош туэ март толэзе дорамы вуылӥзы Россиысь спортсменъёс. Дзюдоя первенство 21 аресозь егитъёс понна ортче ке но, Иже люкаськылӥзы 59 улосысь 538 спортсменъёс. Нырысетӥ ужрад понна со туж данъяськымон.Ӵошатсконын 16 комплект медальёс шудытӥсь-кизы. Шумпотоно, кыкез медальёс Удмуртие кылизы. Зарни медаль утӥз Эльдар Газимагомедов, туй медаль - Дмитрий Дюрягин.- Мукет улосъёсын дзюдо понна нимысьтыз спортзалъёссы вань, нош Удмуртиын та ласянь ушъяськыны уг луы, - вера Александр Первухин. - Кӧня ке ар талэсь азьло дзюдоистъёслы «Аврора» кинотеатрлэсь вуж юртсэ сётӥзы. Сое выльдонлы тросгес коньдон кошкоз, выльзэ пуктон сярысь. Дзюдоя федерация понна та тужгес бадӟымез ужпум.Та вакытэ дзюдо умой азинске Вотка, Сарапул, Камбарка но Можга городъёсын, Ува, Дэри, Кизнер но Сьӧлта ёросъёсын. Матысь дыре секция усьтыны чакламын Глазын. Уйпал ёросъёсын малы ке нюръяськонъя секциослы ичи саклык висъяло.  